ད་ལྟ་ངས་འདི་འདྲ་བཤད་ན་འགྲིག་གི་ཡོད་མེད་མ་ཤེས་སྟེ།གལ་ཏེ་ཁྱོད་རང་ཆོས་ཀྱིས་འབྲེལ་བའི་སློབ་མ་ཞིག་མིན་ན།དགེ་བའི་བཤེས་གཉེན་དང་བླ་མ་སུ་ཞིག་ལ་ཡང་བརྟགས་བཤད་བྱེད་རྒྱུའི་ཐོབ་ཐང་ཡོད་ན་ཡང་།གལ་ཏེ་ཁྱོད་རང་སློབ་མ་ཞིག་ཡིན་ན་ཁྱོད་རང་དང་བླ་མའི་བར་གྱི་འབྲེལ་བའི་སྒྲིག་འཛུགས་སུ་འཛུལ་ཟིན་པ་དང་།ཁྱོད་རང་དེའི་ཚོགས་མི་ཞིག་ཆགས་ཟིན་པ་སྟེ།ཁྱོད་ལ་འགན་འཁྲི་དང་ལས་བགོས་ཡོད་པ་དེ་ཡང་དྲན་དགོས་པ་ཞིག་ཆགས་ཡོད།གནས་ཚུལ་དང་འཕྲད་པའི་སྐབས་སུ་རང་གི་མིག་གིས་མཐོང་བ་དང་རྣ་བས་ཐོས་པ།རྣམ་རྟོག་གི་འཆར་སྒོ་བཅས་ལ་ཚད་ལས་བརྒལ་བའི་ཡིད་ཆེས་བྱེད་པ་དེའི་ཚད་གཞི་ཏོག་ཙམ་དམའ་རུ་བཏང་ན་ཡག་པོ་ཡོད།ཆོས་ཀྱི་ཉམས་ལེན་གྱི་འགྲོ་སྟངས་ཀྱི་ངོས་ནས་མ་མཐའ་ཡང་དེ་འདྲ་རེད།